
Στο ΦΕΚ 1143/τ.Β'/2 Σεπτεμβρίου 2002, διορθώνεται η αρίθμηση των σελίδων, από τις εσφαλμένες «15531 -15538» 

στις ορθές «15523 -15530». 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πυρκα¬ 
γιές της 27ης Σεπτεμβρίου 2001 στο Δήμο Ελατίων 

του Νομού Ζακύνθου. 1 

Πιλοτική λειτουργία του Κέντρου Απεξάρτησης Τοξι¬ 
κομανών Κρατουμένων Ελεώνα Θηβών για τη σω¬ 
ματική και ψυχική απεξάρτηση και την κοινωνική 
επανένταξη των κρατουμένων τοξικομανών και 
χρηστών ψυχοτρόπων ουσιών. 2 


ΑΠΟΦΑΣΕΙ Σ 

Αριθ. 11566/01/Α32 (1) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πυρκαγιές της 
27ης Σεπτεμβρίου 2001 στο Δήμο Ελατίων του Νομού 
Ζακύνθου. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΟΙ ΥΦΥΠΟΥΡΓΟΙ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου Προέδρου της Δη¬ 
μοκρατίας "περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων" που κυρώθηκε με το Ν. 
867/79 (ΦΕΚ Α' 24). 

2. ΤιςδιατάξειςτουΝ. 1190/81 (ΦΕΚ203/Α/30.7.81) οοποί- 
ος κυρώνειτηναπό 26.3.81 Πράξη Νομοθετικού Περιεχομέ¬ 
νου του Προέδρου της Δημοκρατίας, "περί αποκαταστάσε¬ 
ως ζημιών εκ σεισμών 1981 και ρυθμίσεως ετέρων συναφών 
θεμάτων" όπως αυτό τροποποιήθηκε και συμπληρώθηκε με 
το άρθρο 1, παρ. 42 και 43 του Ν. 2412/96 "Μεταφορά αρμο¬ 
διοτήτων από το Υπουργικό Συμβούλιο σε άλλα Κυβερνητι¬ 
κά όργανα και άλλες διατάξεις" (ΦΕΚ 123/Α/17.6.96). 


3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚ Α'81) "Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις" όπως συμπληρώθηκε με το άρθρο 
25, παρ. 6 του Ν. 1418/84 "Περί Δημοσίων Έργων και ρυθ¬ 
μίσεις συναφών θεμάτων" (ΦΕΚ Α'23). 

4. Τις διατάξεις του Ν. 128/75 "περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος". 

5. Τις διατάξεις του άρθρου 10 του Ν. 2576/98 "Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις". 

6. Το Π.Δ. 69/1988 "Οργανισμός Γενικής Γραμματείας 
Δημοσίων Έργων". 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. "περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών". 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου "Περιστο¬ 
λή δαπανών Δημοσίου Τομέα" (ΦΕΚ 420/Β/1.7.92). 

9. Τις διατάξεις του άρθρου 22 του Ν.2362/95 "Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις" (ΦΕΚ 247/Α/27.11.95). 

10. Τις διατάξεις του άρθρου 27του Ν. 2081/92 (ΦΕΚ 154 Α') 
και με το γεγονός ότι από τις διατάξεις της παρούσας από¬ 
φασης δενπροκαλείταιδαπάνη σε βάροςτου Κρατικού Προ¬ 
ϋπολογισμού αλλά η δαπάνη βαρύνει το Πρόγραμμα Δημο¬ 
σίων Επενδύσεων και συγκεκριμένα τα έργα 2000ΣΕ690025, 
2000ΣΕ0690026,2000ΣΕ0690027της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 44.000 €. 

11. Την Κοινή Απόφαση ΔΙΔΚ/Φ1/2/22875/31.10.2001 
(ΦΕΚ 1480/Β/31-10-2001) του Πρωθυπουργού και του 
Υπουργού Εσωτερικών Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, Σταύρο Μπένο και Λάμπρο Παπαδήμα. 

12. Την Κοινή Απόφαση 1100383/1330/Α0006/31-10-2001 
(ΦΕΚ 1485/Β/31-10-2001) του Πρωθυπουργού και του 
Υπουργού Οικονομικών για τον καθορισμό αρμοδιοτήτων 
των Υφυπουργών Οικονομικών, Απόστολου Φωτιάδη και 
Γ εώργιου Φλωρίδη. 

13. Την Κοινή Απόφαση Υ6/31-10-2001 (ΦΕΚ 1484/Β/ 
31-10-2001) του Πρωθυπουργού και της Υπουργού 
ΠΕ.ΧΩ.Δ.Ε. για την ανάθεση αρμοδιοτήτων στους Υφυ¬ 
πουργούς ΠΕ.ΧΩ.Δ.Ε., Ιωάννη Τσακλίδη και Ροδούλα Ζήση. 

14. Το Προεδρικό Διάταγμα υπ’αρ. 81 (ΦΕΚ57/Α/21-3- 
2002) για συγχώνευση των Υπουργείων Εθνικής Οικονο¬ 
μίας και Οικονομικών στο Υπουργείο Οικονομίας και Οι¬ 
κονομικών. 

15. Το με αρ. πρωτ. Φ.311.2/26/194 έγγραφο του τμή¬ 
ματος ΠΑΜ-ΠΣΕΑ της Νομαρχιακής Αυτοδιοίκησης Ζα¬ 
κύνθου. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Δήμου Ελατίων 
που επλήγησαν από τις πυρκαγιές της 27ης Σεπτεμβρίου 
2001, αποφασίζουμε: 

1. ΟΡΙΟΘΕΤΗΣΗ ΠΛΗΓΕΙ ΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου "Περί αποκαταστάσεως ζημιών εκ σεισμών 1978 εις 
περιοχή Βορ. Ελλάδος κλπ.", όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 όπως ορίζεται στο άρθρο 10 
του Ν. 2576/98 καθώς καιτων σχετικών κανονιστικών πρά¬ 
ξεων όπως ισχύουν σήμερα για την αποκατάσταση των 
ζημιώντων κτιρίων γενικά, τις οποίες προκάλεσαν οι πυρ¬ 
καγιές της 27ης Σεπτεμβρίου 2001 που έπληξαν περιοχές 
του Νομού Ζακύνθου και συγκεκριμένα τα διοικητικά όρια 
του Δημοτικού Διαμερίσματος Βολιμών του Δήμου Ελα¬ 
τίων. 

2. Το έργο της αποκατάστασης των ζημιών από τις πυρ¬ 
καγιές, που έπληξαν περιοχές του Νομού Ζακύνθου, ανα¬ 
τίθεται στην Υπηρεσία Αποκατάστασης Σεισμοπλήκτων 
(Υ.Α.Σ.). 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευομένων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
τις πυρκαγιές της 27ης Σεπτεμβρίου 2001. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζη μιώ ν π ο υ προκάλεσαν οιπυρκαγιέςτης27ης 
Σεπτεμβρίου 2001 σε περιοχές του Νομού Ζακύνθου. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα¬ 
ρακτηριστεί κατεδαφιστέα, αλλά οι ζημιές που προκλή- 
θηκαν από τις πυρκαγιές δεν επιδέχονται, σύμφωνα με 
την κρίση της αρμόδιας Υπηρεσίας, ουσιαστική αποκατά¬ 
σταση, δηλαδή επισκευή που εξασφαλίζει την αναγκαία 
αντισεισμική αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από τις πυρκαγιές. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 


γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δανείου. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 
α) Βεβαίωση ΔΕΗ ότι είχε ρεύμα 
β) Δήλωση στοιχείων ακινήτων (Ε9) και (Ε1) για το χρο¬ 
νικό διάστημα πριν από τις πυρκαγιές 27ης Σεπτεμβρίου 
2001 . 

II. ΔΙΚΑΙΟΥΧΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοιτης στεγαστικής συνδρομής (άτοκο δά¬ 
νειο και δωρεάν κρατική αρωγή) θα καθορίζονται από την 
αρμόδια Υπηρεσία στην οποία οι ενδιαφερόμενοι θα πρέ¬ 
πει να υποβάλουν αίτηση με τα σχετικά δικαιολογητικά, 
μέσα στις προθεσμίες που ορίζονται στην παρούσα από¬ 
φαση. 

2. Η Υπηρεσία Αποκατάστασης Σεισμοπλήκτων (Υ.Α.Σ.) 
θα χορηγεί στους δικαιούχους βεβαίωση με την οποία θα 
προσδιορίζεται το ύψος της απαιτούμενης δαπάνης επι¬ 
σκευής ή το ποσό που δικαιούται ο ενδιαφερόμενος για 
ανακατασκευή ή αυτοστέγαση. Στη βεβαίωση θα αναφέ- 
ρεται το ποσό της δωρεάν κρατικής αρωγής καθώς και 
του δανείου, σύμφωνα με τους όρους που καθορίζονται 
κατωτέρω για τα κτίρια που βρίσκονται εντός των πληγει- 
σών περιοχών. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ενδιαφερόμενος το επιθυμεί, τό¬ 
τε ο ιδιοκτήτης ή καθένας από τους συνιδιοκτήτες (εφό¬ 
σον υφίσταται συνιδιοκτησία), δικαιούται στεγαστική 
συνδρομή για αυτοστέγαση με αγορά ή ανέγερση κατοι¬ 
κίας σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
πυρκαγιές ή κατεδαφίστηκαν αμέσως μετά από αυτές με 
εντολή Δημόσιας ή Δημοτικής Αρχής, χωρίς να έχουν εκ- 
δοθεί πρωτόκολλα επικινδύνως ετοιμόρροπων κτισμά- 
των, από τις κατά το Νόμο Τριμελείς Επιτροπές, εγκρί¬ 
νουμε τη δανειοδότησή τους εφόσον: 

α. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

β.Υπάρχουνπαραστατικάστοιχείαδιαπίστωσηςτης ύπαρ¬ 
ξης του κτίσματος, διαπί στωσης του εμβαδού και της χρή¬ 
σης του (π.χ. οικοδομική άδεια ανέγερσης της καταστραφεί- 
σας οικοδομής, φωτογραφίες, αεροφωτογραφίες κλπ.) 

γ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις Κοινωφελών Οργανισμών ή Δη¬ 
μοτικών ή Κοινοτικών τελών κλπ.). 

δ. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις πυρκαγιές ή βεβαίω 
ση ότι το κτίσμα κατέρρευσε από τις πυρκαγιές της 27ης 
Σεπτεμβρίου 2001. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορία της αρμόδιας Υπηρεσίας Αποκατάστασης Σεισμό¬ 
πληκτων (Υ.Α.Σ.), με τους ακόλουθους βασικούς όρους: 

α) Για κτίσματα που έχουν χρήση κατοικίας 382 € ανά 
τ.μ. και με ανώτατο όριο δανειοδοτούμενης επιφάνειας τα 
120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 235€ ανά 
τ.μ. και για δανειοδοτούμενη επιφάνεια μέχρι 120 τ.μ., 
ήτοι μέχρι του ποσού των 28.173 €, για τα πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ. μ., για την επιπλέον αυτή επιφάνεια 
χορηγείται μόνο δάνειο χωρίς κρατική αρωγή και για τον 
υπολογισμό της συνολικής δανειοδότησης θα διαιρείται 
η επιφάνεια του σε τμήματα των 150 τ.μ. για τα τυχόν δά¬ 
νεια που θαπροκύψουνπέραντωνπρώτων 150τ.μ.το πο- 
σόντου δανείου ορίζεται σε 147 € ανά τ.μ. και για δανειο¬ 
δοτούμενη επιφάνεια 120 τ.μ., ήτοι μέχρι του ποσού των 
17.608 € για κάθε επιπλέον δάνειο που θα χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Γ ια κατασκευές βοηθητικής χρήσεως στο δώμα οικο¬ 
δομών π.χ. απολήξεις κλιμακοστασίων, ανελκυστήρων 
κλπ. χορηγείται δάνειο που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρημα¬ 
τοδότηση της ανακατασκευαζόμενης επιφάνειας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Για βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητα της κατοικίας και με την προϋπόθεση ότι 
το σύνολο της δανειοδοτούμενης επιφάνειας (κύριος και 
βοηθητικός χώρος) δεν υπερβαίνει τα 120 τ.μ. (π.χ. απο¬ 
θήκες τροφίμων, ιματιοθήκες, κουζίνες, φούρνοι κλπ.) η 
ανά τ.μ. κατεδαφιστέου ή καταστραφέντος ολοσχερώς 
κτίσματος τιμή αποζημίωσης, (είτε βάση πρωτοκόλλων 
κατεδαφίσεως, είτε ως ασύμφορα επισκευής, είτε ως μη 
ασφαλώς επισκευάσιμα λόγω ευτελών δομικών υλικών) 
είναι η αυτή με της κατοικίας, παράγραφος (α). 

η) Για ανεξάρτητες αποθήκες οποιοσδήποτε χρήσης 
(οικιακή ή επαγγελματική αποθήκη) καθώς και στάβλους, 
ποιμνιοστάσια και γενικά αγροτικά κτίσματα, χώρους 
αποθήκευσης, που είτε βρίσκονται στο ίδιο οικόπεδο με 
το κυρίως κτίσμα είτε σε άλλο, η ανά τ.μ. κατεδαφιστέου 
ή καταστραφέντος ολοσχερώς κτίσματος τιμή αποζημίω¬ 
σης, ανέρχεται στο ποσό των 132 € κατεδαφιζόμενης ή 
καταστραφείσας ολοσχερώς επιφάνειας και μέχρι εμβα¬ 
δού 120 τ.μ. 

θ) Για την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 


βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 205 € ανά τ.μ. κατε- 
δαφιζόμενης ή καταστραφείσας ολοσχερώς επιφάνειας 
και μέχρι συνολικού εμβαδού 120 τ.μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 352 € ανά τ.μ. επί του συνόλου της κα- 
τεδαφιστέας ή καταστραφείσας ολοσχερώς επιφάνειας 
και η ανεγειρόμενη επιφάνεια δεν θα πρέπει να είναι μι¬ 
κρότερη του 75% της κατεδαφισθείσης. 

ια) Γ ια την ανακατασκευή κωδωνοστασίων και μόνο, το 
ύψος της στεγαστικής συνδρομής είναι ανάλογο του 
όγκου του κατεδαφιστέου ή καταστραφέντος ολοσχε¬ 
ρώς κτίσματος και ανέρχεται στο ποσό των 44 € ανά κυ¬ 
βικό μέτρο. 

ιβ) Γ ια κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής για ανακατασκευή ή αυτοστέγα¬ 
ση που αντιστοιχεί στην ιδιοκτησία του, επί πλέον στεγα- 
στική συνδρομή ανάλογη με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε ποσοστό 33% της στεγαστι- 
κής συνδρομής και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. θε¬ 
ωρείται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από την πυρκαγιά, περισσότερες της μίας ιδιοκτησίες, 
δάνειο δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία, την οποία επι¬ 
λέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται εξ’ ολοκλήρου υπό μορ¬ 
φή δανείου, χωρίς δωρεάν κρατική αρωγή. 

ιε) Σε περιπτώσεις ανακατασκευής επαγγελματικού χώ¬ 
ρου, υποχρέωση του ιδιοκτήτη είναι να ανακατασκευάσει 
κτίσμα εμβαδού τουλάχιστον ίσο με το 66% του εμβαδού 
ή του όγκου του κατεδαφιστέου ή καταστραφέντος ολο¬ 
σχερώς κτίσματος, με βάση το οποίο υπολογίστηκε το δά¬ 
νειο. Σε όλες τις άλλες περιπτώσεις ανακατασκευής, υπο¬ 
χρέωση του ιδιοκτήτη είναι να ανακατασκευάσει κτίσμα 
εμβαδού τουλάχιστον ίσο με το 66% του εμβαδού του κα- 
τεδαφιστέου ή καταστραφέντος ολοσχερώς κτίσματος, 
με βάση το οποίο υπολογίστηκε η στεγαστική συνδρομή. 

ιστ) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγοραπω¬ 
λησίας τίμημα. Η αγοραζόμενη κατοικία θα πρέπει να εί¬ 
ναι νομίμως υφιστάμενη και να έχει εμβαδόν τουλάχιστον 
ίσο με το 40% της δανειοδοτούμενης επιφάνειας του κα- 
τεδαφιστέου ή καταστραφέντος ολοσχερώς κτίσματος. 
Στις περιπτώσεις που το κτίσμα στο οποίο πραγματοποι¬ 
είται η αυτοστέγαση δεν έχει οικοδομική άδεια (οικισμοί 
προϋφιστάμενοι του 1923) η στατική επάρκεια του κτιρί¬ 
ου θα πρέπει να βεβαιώνεται από δύο ιδιώτες Πολιτικούς 
Μηχανικούς. 

2. ΕΠΙΣΚΕΥΗ 

α) Γ ια την επισκευή ζημιών στα "μη φέροντα" στοιχεία 
κτιρίων το ποσό της στεγαστικής συνδρομής ανέρχεται 

μέχρι 88 € ανάτ.μ. και μέχρι συνολικού εμβαδού 120 τ.μ. 
ανά χωριστή ιδιοκτησία. 

β) Για την επισκευή ζημιών στον "φέροντα" οργανισμό 
κτιρίων της στεγαστικής συνδρομής ανέρχεται μέχρι του 
ποσού των 117 € ανά τ.μ. χωρίς περιορισμό ως προς το 
συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα "μη φέροντα" 
στοιχεία και στον "φέροντα οργανισμό" της ιδίας ιδιοκτη¬ 
σίας, το συνολικό ανάτ.μ. ύψος της στεγαστικής συνδρο¬ 
μής δεν επιτρέπεται να υπερβαίνει το όριο των 191 € ανά 
τ.μ. αθροιστικά. 

δ) Γ ια τις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσα της πυρκαγιάς Απόφαση του Υ.ΠΕ.ΧΩ.Δ.Ε.ή του 
Υπουργείου Πολιτισμού, η Σ.Σ. ανέρχεται μέχρι του πο¬ 
σού των 470 € ανά τ.μ. χωρίς περιορισμό ως προς το συ¬ 
νολικό εμβαδόν της ιδιοκτησίας. Απαραίτητη προϋπόθε¬ 
ση το κτίριο να χρησιμοποιείται και οι ζημιές να προέρχο¬ 
νται από την πυρκαγιά και όχι από εγκατάλειψη. 

ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα με τα όρια τιμών και επιφανειών για κά¬ 
θε κατηγορία κτιρίου (κατοικία ή επαγγελματοβιομηχανι- 
κός χώρος) που αναφέρθηκαν στα προηγούμενα. 

στ) Γ ια επισκευή αποθηκών ανεξαρτήτου χρήσης, αγρο¬ 
τικών κτισμάτων (πλην οικιών) η στεγαστική ενίσχυση 
ανέρχεται μέχρι συνολικού ποσού 2.348 € για κάθε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 205 € 
ανά τ.μ. επί του συνόλου της επιφάνειας του κτιρίου. Γ ια 
ύψος δανειοδότησης που δεν υπερβαίνει το ως άνω ποσό 
η σχετική έγκριση θα εκδίδεται από την Υ.Α.Σ.. Για ύψος 
δανείου που υπερβαίνει το ως άνω ποσό η υπόθεση θαπα- 
ραπέμπεται στο Τμήμα Αποκατάστασης Ζημιών της 
Υ.Α.Σ. για την έκδοση της συμπληρωματικής έγκρισης. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιών της ιδιοκτησίαςτου, και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από την πυρκαγιά, περισσότερες της μιας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Για τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 


IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη την δωρεάν κρατική αρω¬ 
γή καιτο μισό (1/2) του δανείου, καταβάλλεται με την υπο¬ 
γραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται όταν θα έχουν εκτελεστεί εργασίες, που αφο¬ 
ρούν στην κατασκευή του φέροντα οργανισμού, τοιχο¬ 
ποιιών, επιχρισμάτων, κουφωμάτων και κιγκλιδωμάτων. 
Στις περιπτώσεις που δεν έχει χορηγηθεί αποδεδειγμένα 
η δωρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β’ 
δόσης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει 
ολόκληρη την δωρεάν κρατική αρωγή καιτο μισό (1/2) του 
δανείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνειτου υπόλοιπο 
μισό (1/2) του δανείου, καταβάλλεται με την εκτέλεση των 
εργασιών που καλύπτουν το 80% του χορηγηθέντος πο¬ 
σού. 

γ) Το ποσό της στεγαστικής συνδρομής για αυτοστέγα¬ 
ση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση της αρμόδιας 
Υπηρεσίας Αποκατάστασης Σεισμοπλήκτων (Υ.Α.Σ.).. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η συνολική διάρκεια των δανείων επισκευής διατη¬ 
ρητέων ή παραδοσιακών κτιρίων ορίζεται σε είκοσι πέντε 
(25) χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

στ) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρουςτων ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής συν¬ 
δρομής μπορεί να ασκηθεί και από τον ενοικιαστή, για λο- 
γαριασμότου αμελούντος ιδιοκτήτη. Σε κάθε περίπτωση, 
η υποχρέωση για την καταβολή των δόσεων του δανείου 
βαρύνει τον ιδιοκτήτη. 

ζ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 

χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

η) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεως της στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων ασχέτως του τρόπου απο- 
κτήσεως και του είδους της ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κλπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πυρκαγιές της 27ης Σεπτεμβρίου 
2001, σε περιοχές του Νομού Ζακύνθου. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 


ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρτου Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 22.000 € για τα επόμενα 
τέσσερα οικονομικά έτη και θα βαρύνει τα έργα 
2000ΣΕ0690025, 2000ΣΕ0690026, 2000ΣΕ0690027 της 
ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του . 
Το ύψος της δαπάνης αυτής είναι 44.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 


VII. ΥΠΟΘΗΚΕΣ ΔΑΝΕΙΩΝ 

Για ποσά μέχρι 2.950 € δεν απαιτείται εγγραφή υποθή¬ 
κης. 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’ αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτει το ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από τις πυρκαγιές της 27ης Σεπτεμβρίου 2001 σε περιο¬ 
χές του Νομού Ζακύνθου και στις περιπτώσεις που υπάρ¬ 
χει αδυναμία προσφοράς ακινήτου για εγγραφή υποθή¬ 
κης, προς εξασφάλιση του δανείου, πιστοποιούμενη από 
σχετική βεβαίωση της αρμόδιας Μητρόπολης που ανήκει 
ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 


ΥΦΥΠΟΥΡΓΟΣ, ΕΣΩΤΕΡΙΚΩΝ ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Λ. ΠΑΠΑΔΗΜΑΣ I. ΤΣΑΚΛΙΔΗΣ 

-♦- 

Αριθ. 137061 οικ. (2) 

Πιλοτική λειτουργία του Κέντρου Απεξάρτησης Τοξι¬ 
κομανών Κρατουμένων Ελεώνα Θηβών για τη σω¬ 
ματική και ψυχική απεξάρτηση και την κοινωνική 
επανένταξη των κρατουμένων τοξικομανών και 
χρηστών ψυχοτρόπων ουσιών. 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ - ΔΙΚΑΙΟΣΥΝΗΣ 

Έχοντας υπόψη: 

1. Τη διάταξη του άρθρου 19παρ. 4του Ν. 2776/99 (ΦΕΚ 
291 Α). 

"Σωφρονιστικός Κώδικας", όπως συμπληρώθηκε με το 
άρθρο 14 παρ. 14 του Ν. 3038/2002 "Για την επίλυση των 
διαφορώντου άρθρου 88 παρ.2 του Συντάγματος και άλ¬ 
λες διατάξεις" (ΦΕΚ 180/7-8-2002). 

2. Τις διατάξεις των άρθρων 10-11 του Ν. 2721/99(ΦΕΚ 
112/99) περί ίδρυσης δύο Θεραπευτικών Καταστημάτων 
κ.λ.π. 

3. Τις διατάξεις του Ν. 1729/87. 

4. Τις διατάξεις του άρθρου 21 του Ν. 2331/95. 

5. Την υπ'αρ. 182688/2002 (ΦΕΚ 107/ 2002 Β) απόφαση 
του Υπουργού Δικαιοσύνης ," Περί συγκροτήσεως Ομά¬ 
δας Διοίκησης Έργου" στο Υπουργείο Δικαιοσύνης με 
σκοπό την οργάνωση των διαδικασιών που απαιτούνται 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


για την έναρξη λειτουργίας του Κέντρου Απεξάρτησης Το¬ 
ξικομανών Κρατουμένων Ελεώνα Θηβών. 

6. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Την πιλοτική λειτουργία του Κέντρου Απεξάρτησης Τοξι¬ 
κομανών Κρατουμένων Ελεώνα Θηβών γιατη σωματική και 
ψυχική απεξάρτηση καιτην κοινωνική επανένταξη των κρα¬ 
τουμένων τοξικομανών και χρηστών ψυχοτρόπων ουσιών. 

Ειδικότερα: 

ΓΕΝΙΚΕΣ ΑΡΧΕΣ-ΚΑΝΟΝΕΣ ΛΕΙΤΟΥΡΓΙΑΣ 

Α. ΓΕΝΙΚΕΣ ΑΡΧΕΣ 

1. Στο Κ.ΑΤ.Κ. Ελεώνα Θηβών εφαρμόζεται "στεγνό" θε¬ 
ραπευτικό καιπολυφασικό πρόγραμμα. Η συμμετοχή στο 
θεραπευτικό πρόγραμμα είναι εκούσια, μετά από ενημέ¬ 
ρωση των ενδιαφερομένων. Οι συμμετέχοντες πρέπει: 

α) Να είναι ηλικίας άνω των 17 ετών συμπληρωμένων. 

β) Να έχουν καταδικασθεί σε ποινή στερητική της ελευ¬ 
θερίας που δεν υπερβαίνει τα 12 έτη. 

γ) Να έχουν εκτίσει το 1/5 της ποινής τους ,εάν αυτή 
υπερβαίνει το ένα έτος. 

δ) Να έχουν διαγωγή στη φυλακή η οποία να παρέχει βά¬ 
σιμη προσδοκία για καλή συμπεριφορά και συνεργασία 
κατά τη συμμετοχή τους στο πολυφασικό θεραπευτικό 
πρόγραμμα. 

ε) Να είναι χρήστες ψυχοτρόπων ουσιών. Η χρήση των 
ουσιών αυτών αποδεικνύεται με δικαστική απόφαση ή με 
προγενέστερη πραγματογνωμοσύνη ή με δήλωσή τους . 
Αν η δήλωση αυτή αμφισβητηθεί από μέλος της Επιτρο¬ 
πής Επιλογής, πρέπει η ιδιότητα του χρήστη να αποδει- 
κνύεται με βεβαίωση, σύμφωνα με την οποία συμμετείχαν 
ή ζήτησαν να συμμετάσχουν σε αναγνωρισμένο πρό¬ 
γραμμα απεξάρτησης ή με βεβαίωση από οποιαδήποτε 
άλλη αρμόδια αρχή. Σε περίπτωση που δεν προσκομίζε¬ 
ται κανένα έκτων ανωτέρω στοιχείο αποφαίνεται ο υπεύ¬ 
θυνος του θεραπευτικού προγράμματος. 

στ) Να μην είναι υπόδικοι, εκτός εάν εκτίουν και ποινή, ζ) 
Να μην πάσχουν από ψυχική νόσο , η οποία καθιστά αδύ¬ 
νατη τη συμμετοχή τους στο θεραπευτικό πρόγραμμα. 

η) Εάν είναι αλλοδαποί , να κατανοούν την ελληνική 
γλώσσα. 

2. Η διεύθυνση του Κέντρου ανήκει στο σωφρονιστικό 
διευθυντή, ο οποίος έχει όλα τα δικαιώματα και καθήκο¬ 
ντα , όπως αυτά περιγράφονται στο Σωφρ. Κώδικα, επι- 
φυλασσομένης της διατάξεως του άρθρου 19 παρ. 5 του 
Ν. 2776/99. 

3. Γιατην αποτελεσματική λειτουργία του Κ.ΑΤ.Κ.Ελεώ¬ 
να Θηβών, είναι αναγκαίο το έργο της εποπτείας να ανα¬ 
τεθεί σε ειδικό επιστήμονα, ο οποίος θα έχει επιστημονι¬ 
κή κατάρτιση , εξειδίκευση σε θέματα εξαρτήσεων και 
αποδεδειγμένη εμπειρία στον τομέα της θεραπείας, προ¬ 
ερχόμενος κατά προτίμηση από το χώρο της Ψυχικής 
Υγείας. 

Β. ΚΑΝΟΝΕΣ ΛΕΙΤΟΥΡΓΙΑΣ 

1. Για τη διασφάλιση του πλαισίου και της λειτουργίας 
του προγράμματος στο Κ.Α.Τ.Κ , τα παρακάτω πειθαρχι¬ 
κά παραπτώματα που τυχόν θα τελεσθούν σε οποιαδήπο¬ 
τε φάση του προγράμματος, επιφέρουν την αυτόματη 
αποπομπή του κρατουμένου από το Κ.Α.Τ.Κ με αποκλει¬ 
στική ευθύνη της Θεραπευτικής Ομάδας του Κέ¬ 
ντρου. (Θ.Ο.Κ.) 

α) Απόδραση ή απόπειρα απόδρασης καθώς και παρα¬ 
βίαση των όρων της άδειας (τακτικής, ή έκτακτης). 


β) Άσκηση ή απειλή άσκησης βίας (σωματικής ή ψυχο¬ 
λογικής ) μεταξύ των θεραπευομένων ή μεταξύ τούτων 
και του προσωπικού του Κέντρου. 

γ) Οποιαδήποτε παράβαση του νόμου περί ναρκωτικών, 
καθώς επίσης η χρήση, εισαγωγή ή απόπειρα εισαγωγής 
ναρκωτικών ουσιών, οι οποίες περιλαμβάνονται σε κατά¬ 
λογο απαγορευμένων φαρμάκων της Θ.Ο.Κ. 

δ) Εκπροθέσεως καταστροφή περιουσιακών στοιχείων 
του Κέντρου 

ε) Δωροδοκία μέλους του προσωπικού ή υπόσχεση δώ¬ 
ρου. 

στ) Ψευδής απόπειρα αυτοκτονίας ή αυτοτραυματι- 
σμού ή κατάποση ξένων αντικειμένων για αποφυγή εκ¬ 
πλήρωσης υποχρεώσεων ή για επίτευξη ευεργετήματος. 

ζ) Σύναψη σεξουαλικών σχέσεων με μέλος του προ¬ 
γράμματος ή και με μέλος του προσωπικού. 

η) Παρότρυνση άλλου θεραπευομένου να διαπράξει 
τουλάχιστον ένα από τα παραπάνω παραπτώματα . 

Για οποιοδήποτε άλλο παράπτωμα, όπως π.χ. απείθεια 
στους κανονισμούς του Κέντρου ή ανυπακοή ή παραβία¬ 
ση των όρων του θεραπευτικού συμβολαίου από τον τοξι¬ 
κομανή κρατούμενο, η Θ.Ο.Κ. αποφασίζει για τη λήψη των 
ενδεδειγμένων θεραπευτικών μέτρων ή και για την αποπο¬ 
μπή , η οποία συνεπάγεται την άμεση μεταγωγή του. 

Η τυχόν παρεπομένη πειθαρχική ποινή επιβάλλεται από 
το αρμόδιο πειθαρχικό συμβούλιο όπως προβλέπει ο νό¬ 
μος 2776/99. 

2. Άδεια,τακτική ή έκτακτη, χορηγείται σύμφωνα με τις 
διατάξεις του Σωφρονιστικού Κώδικα, πλην όμως ο αδει- 
ούχος οφείλει κατά την επιστροφή του στο Κ.Α.Τ.Κ. να 
υποβληθεί σε άμεση τοξικολογική εξέταση ούρων. 

3. Η εργασία ή απασχόληση και κατάρτιση του θερα¬ 
πευομένου έχει θεραπευτικό χαρακτήρα και είναι απα¬ 
ραίτητη προϋπόθεση εφαρμογής του θεραπευτικού προ¬ 
γράμματος του Κ.Α.Τ.Κ .Τα μέλη της ομάδας, σύμφωνα 
με το συμβόλαιο, που εκουσίως αποδέχτηκαν, οφείλουν 
να εργάζονται και εντάσσονται σε προγράμματα επαγ¬ 
γελματικής εκπαίδευσης, κατάρτισης .μαθητείας ή εξει- 
δίκευσης, που υλοποιούνται στο Κέντρο Απεξάρτησης. 

Η Θ.Ο.Κ. καθορίζει την κατανομή και εποπτεία των με¬ 
λών, τον προσδιορισμό του ωραρίου και τους λοιπούς 
όρους εργασίας, απασχόλησης, ή κατάρτισης. Τα μέλη 
των ομάδων εργασίας του Κ.Α.Τ.Κ εναλλάσσονται στις 
διάφορες εργασίες κατά τακτά χρονικά διαστήματα, 
ώστε να αποκτούνται δεξιότητες και να ενδυναμώνονται 
οι μεταξύ τους σχέσεις. 

Ο αριθμός των θέσεων εργασίας είναι ίσος με τον αριθ¬ 
μό των εκάστοτε κρατουμένων - θεραπευομένων. 

4. Ωςπροςτονατομικόλογαριασμό-(χρημάτιο) ισχύειη 
διάταξη του άρθρου 45 του Ν. 2776/99, αλλά η μηνιαία 
διαχείριση χρημάτων του θεραπευομένου δεν θα υπερ¬ 
βαίνει το ποσό των 40.000 δρχ. μηνιαίως, αναπροσαρμο¬ 
ζόμενο με υπουργική απόφαση, κατόπιν εισήγησης της 
Θ.Ο του Κ.Α.Τ.Κ. 

5. Το Κ.Ε.Σ.Φ. καταρτίζει και υποβάλλει για έγκριση στον 
Υπουργό Δικαιοσύνης σχέδιο κανονισμού λειτουργίας 
του Κ.Α.Τ.Κ. Ελεώνα Θηβών, ύστερα από κοινή εισήγηση 
του Συμβουλίου της Φυλακής καιτης Θεραπευτικής Ομά¬ 
δας του Κ.Α.Τ.Κ 

6. Όσεςδιατάξειςτης υπ’ αρ. ΑΠ 149020/99 κοινής από¬ 
φασης των Υπουργών Υγείας - Πρόνοιας και Δικαιοσύνης, 
αντίκεινται στις ως άνω ρυθμίσεις, καταργούνται. 

Γ. ΦΑΣΕΙΣ ΘΕΡΑΠΕΥΤΙΚΟΥ ΠΡΟΓΡΑΜΜΑΤΟΣ 

Το θεραπευτικό πρόγραμμα χωρίζεται στις εξής φά¬ 
σεις: 

1η Φάση 

ΦΑΣΗ ΠΡΟΕΤΟΙΜΑΣΙΑΣ-ΚΙΝΗΤΟΠΟΙΗΣΗΣ 

Η πρώτη φάση προετοιμασίας - κινητοποίησης του θε¬ 
ραπευτικού προγράμματος πραγματοποιείται στα κατά 
τόπους καταστήματα όπου φυλάσσονται οι κρατούμενοι. 
Συνίσταται δε στην προετοιμασία για τις αρχές του προ¬ 
γράμματος, στην κινητοποίηση - ευαισθητοποίηση των 
χρηστών κρατουμένων, καθώς και στη σταδιακή μείωση 
της χρήσης μέχρι πλήρους σωματικής απεξάρτησης. 

Κατά τη φάση αυτή, μέσα στο Κατάστημα Κράτησης και 
σε ειδικά διαμορφωμένο χώρο, γίνεται η προετοιμασία 
επιλογής, που συνίσταται στη διάγνωση και κινητοποίηση 
των εξαρτημένων από ψυχότροπες ουσίες κρατουμένων 
για θεραπεία, διάρκειας τουλάχιστον δύο μηνών. 

Η προετοιμασία υλοποιείται μέσω της ομαδικής (8-10 άτο¬ 
μα) και ατομικής συμβουλευτικής. Υπεύθυνοι για την υλο¬ 
ποίηση αυτής της φάσης, όσον μεν αφορά τη διοικητική ευ¬ 
θύνη , είναιηΔιεύθυνσητου Καταστήματος Κράτησης, όσον 
δε αφορά τη θεραπευτική ευθύνη είναι η Θεραπευτική Ομά¬ 
δα του Καταστήματος Κράτησης η οποία αποτελείται: 

α) από έναν υπάλληλο της Κοινωνικής Υπηρεσίας του 
Καταστήματος και β) από μέλη της Θεραπευτικής Ομά¬ 
δας του Κ.Α.Τ.Κ. 

Κατά τη φάση αυτή της προετοιμασίας επιλογής, δεν γί¬ 
νονται ουροληψίες, ει μη μόνο κατά το τελευταίο στάδιο 
της επιλογής. Τυχόν στερητικό σύνδρομο αντιμετωπίζε¬ 
ται φαρμακευτικά στην αρχή αυτής της φάσης. Δεν ανα¬ 
στέλλεται το δικαίωμα λήψης άδειας (τακτικής ή εκτά¬ 
κτου), η δε αποπομπή συμμετέχοντος ,για οποιοδήποτε 
λόγο, γίνεται με απόφαση της Θ.Ο του Καταστήματος 
Κράτησης. 

Η ένταξη στην" υποψήφια ομάδα απεξάρτησης" γίνεται 
με την ακόλουθη διαδικασία: 

Ο ενδιαφερόμενος απευθύνει αίτηση προς τη Διεύθυν¬ 
ση του Καταστήματος Κράτησης , η οποία αξιολογείται 
από το Συμβούλιο της Φυλακής. Σε περίπτωση που γίνει 
δεκτή ,παραδίδεται στη Θ.Ο.Φυλακής η οποία καθορίζει 
τρεις ατομικές συναντήσεις με θεραπευτή της .Στα Κατα¬ 
στήματα Κράτησης που βρίσκονται εκτός του Ν. Αττικής, 
οι ενδιαφερόμενοι εμφανίζονται και ακροώνται από το 
Συμβούλιο της Φυλακής, το οποίο συντάσσει σχετική έκ¬ 
θεση, που διαβιβάζει στην Επιτροπή Επιλογής. Ο ενδια¬ 
φερόμενος, μετά το τέλος του διμήνου, δύναται να υπο¬ 
βάλλει νέα αίτηση στην Θεραπευτική Ομάδα του Κατα¬ 
στήματος Κράτησης για τη μετάβασή του στην επόμενη 
φάση , από την οποία αξιολογούνται τα θεραπευτικά κρι¬ 
τήρια (κίνητρο, συμμετοχή, αλλαγή στάσης κατά την πε¬ 
ρίοδο συμμετοχήςτου στην εν λόγω φάση, διακοπή εξαρ- 
τησιογόνων φαρμακευτικών ουσιών, η οποία διαπιστώνε¬ 
ται με ουροληψία). 

Ακολούθως, η Θ.Ο.Φ. εισηγείται, προκειμένου να γίνει 
η μετάβαση στην επόμενη φάση, προς την Επιτροπή Επι¬ 
λογής ποιες αιτήσεις πρέπει να γίνουν δεκτές βάσει των 
νομικών και θεραπευτικών κριτηρίων. Η τελευταία, συνε- 
κτιμώντας τα κριτήρια αυτά .αποφασίζει σχετικώς, η δε 
μεταγωγή των ενδιαφερομένων στο Κ.Α.Τ.Κ γίνεται σύμ¬ 
φωνα με τις διατάξεις του Σωφρ. Κώδικα , σε χρόνο που 
προσδιορίζεται από τον Επιστημονικό Διευθυντή του 
Κ.Α.Τ.Κ. Μετά την επιλογή του ο θεραπευόμενος υπο¬ 
γράφει με τη θέλησή του "θεραπευτικό συμβόλαιο", το 
οποίο συνεπάγεται πραγματική και ουσιαστική δέσμευση 
ανάληψης ευθυνών και αποφάσεων για τη ζωή του. 


Η Επιτροπή Επιλογής αποτελείται από α) Τον αρμόδιο 
κατά τόπο Εισαγγελέα Εκτέλεσης Ποινών ή του Καταστή¬ 
ματος Κράτησης, σε περίπτωση δε κωλύματος του από 
τον νόμιμο αναπληρωτή του. β) Το Γενικό Διευθυντή Σω¬ 
φρονιστικής Πολιτικής του Υπουργείου Δικαιοσύνης γ) 
Το Διευθυντή του Καταστήματος Κράτησης ,δ) Το Σω¬ 
φρονιστικό Διευθυντή του Κ.Α.Τ.Κ και ε) Τον Επιστημονι¬ 
κό Δ/ντή του θεραπευτικού προγράμματος του Κ.Α.Τ.Κ. 

2η Φάση 

ΦΑΣΗ ΜΕΤΑΒΑΤΙΚΗ 

Η δεύτερη φάση χαρακτηρίζεται ως μεταβατική. Είναι 
φάση σωφρονισμού και θεραπείας μαζί. Έχει ως στόχο 
τη συνέχιση της κινητοποίησης για θεραπεία και τη στα¬ 
διακή αλλαγή ψυχολογικής στάσης και συμπεριφοράς 
του κρατουμένου από "φυλακισμένο" σε "θεραπευόμενο". 

Πραγματοποιείται σε ειδικά φυλασσόμενο χώρο, του 
Κ.Α.Τ.Κ και είναι διάρκειας τουλάχιστον τεσσάρων μηνών. 

Η συμμετοχή των θεραπευομένων στο ημερήσιο πρό¬ 
γραμμα και στις θεραπευτικές ομάδες είναι υποχρεωτική. 

Κατά τη διάρκεια αυτής της φάσης τη διοικητική ευθύ¬ 
νη έχει ο Διοικητικός Διευθυντής και οι Σωφρονιστικοί 
υπάλληλοι σε συνεργασία με τη θεραπευτική ομάδα του 
Κ.Α.Τ.Κ, ενώ τη θεραπευτική ευθύνη θα έχει αποκλειστι¬ 
κά η θεραπευτική ομάδα. 

Η Θ.Ο.Κ. εξετάζει το βαθμό του κινήτρου κάθε θερα- 
πευομένου και έχει την δυνατότητα αποπομπής αυτού 
από το πρόγραμμα απεξάρτησης. Σε αυτή τη περίπτωση 
ο κρατούμενος επιστρέφει στη φυλακή από όπου είχε με- 
ταχθεί. 

Για την ολοκλήρωση της εν προκειμένω φάσης , ο εν¬ 
διαφερόμενος κρατούμενος υποβάλλει αίτηση στη 
Θ.Ο.Κ., η οποία εκτιμά και αξιολογεί με θεραπευτικά κρι¬ 
τήρια (κίνητρο, συμμετοχή αλλαγή στάσης κατά τη διάρ¬ 
κεια αυτής της φάσης) τη δυνατότητα της μετάβασής του 
στην επόμενη φάση. 

Η Επιτροπή Επιλογής που αποτελείται από α) Το Σω¬ 
φρονιστικό Διευθυντή β) Τον Επιστημονικό Διευθυντή και 
γ) Τον αρμόδιο εισαγγελέα, αποφασίζει τη μετάβαση του 
κρατουμένου-θεραπευομένου στην επόμενη φάση κατό¬ 
πιν εισήγησης της Θ.Ο.Κ. 

Κατά τη διάρκεια της δεύτερης φάσης γίνονται ουρο¬ 
ληψίες σε ειδικά διαμορφωμένους και επιτηρούμενους 
χώρους, δεν χορηγούνται εκπαιδευτικές άδειες, η δε αλ¬ 
ληλογραφία του θεραπευομένου δεν επιτρέπεται. Κατά 
τα λοιπά ισχύουν οι διατάξεις του Σωφρονιστικού Κώδικα. 
Η για οποιοδήποτε λόγο αποπομπή του θεραπευομένου 
από το Κ.Α.Τ.Κ στο Κατάστημα Κράτησης από όπου προ¬ 
ερχόταν , γίνεται με απόφαση του Επιστημονικού Διευθυ¬ 
ντή και της Θ.Ο.Κ., μέχρι δε την πραγματοποίηση της με¬ 
ταγωγής, που, κατά το δυνατόν, γίνεται αμέσως, ο κρα¬ 
τούμενος περιέρχεται αποκλειστικά στην ευθύνη των 
σωφρονιστικών υπαλλήλων του Κ.Α.Τ.Κ .Σε περίπτωση 
έκτισης καθ’ οιονδήποτε τρόπο της ποινής του, ο κρατού¬ 
μενος μπορεί εθελοντικά να συμμετάσχει στις επόμενες 
φάσεις. Παραπτώματα των κρατουμένων, που μπορούν 
να επισύρουν πειθαρχική ποινή .αντιμετωπίζονται σύμ¬ 
φωνα με τις διατάξεις του ισχύοντος Σωφρονιστικού Κώ¬ 
δικα. 

3η Φάση 

ΦΑΣΗ ΨΥΧΙΚΗΣ ΑΠΕΞΑΡΤΗΣΗΣ 

Η τρίτη φάση χαρακτηρίζεται ως φάση "Ψυχικής Απε¬ 
ξάρτησης". 

Σκοπός της φάσης αυτής είναι, η ψυχική απεξάρτηση 
και προετοιμασία του θεραπευόμενου για την κοινωνικο¬ 
ποίησή του. Πραγματοποιείται σε ειδικούς χώρους του 
Κ.Α.Τ.Κ, όπου εφαρμόζονται οι αρχές των θεραπευτικών 
κοινοτήτων. Στην τρίτη φάση συμμετέχουν θεραπευόμε¬ 
νοι που καθ’ οιονδήποτε τρόπο εξέτισαν την ποινή τους 
και επιθυμούν τη συνέχιση της παρακολούθησης του 
προγράμματος ή που έτυχαν του ευεργετήματος της 
απόλυσης με τον όρο της ανελλιπούς παρακολούθησης 
προγράμματος ψυχικής απεξάρτησης μέχρι πλήρους 
κοινωνικοποίησης ή που η εκτέλεση της ποινής των έχει 
ανασταλεί με δικαστική απόφαση ή με διάταξη του αρμό¬ 
διου Εισαγγελέα, κατά το αρθρ. 21 παρ.1 δ του 
Ν.2331/99, όπως προστέθηκε με το αρθρ. 9 και 3 του Ν. 
2721/99 , καθώς και όσοι κρατούμενοι έτυχαν σχετικής 
αδείας από τα αρμόδια όργανα του Κέντρου Απεξάρτη¬ 
σης. Όσοι έκτων θεραπευομένων - κρατουμένων δεν έτυ¬ 
χαν των ως άνω ευεργετημάτων και δεν είναι δυνατό να 
εξέλθουν του φυλασσομένου χώρου του Κέντρου, μπο¬ 
ρούν να παρακολουθήσουν το πρόγραμμα της τρίτης φά¬ 
σης σε φυλασσόμενο χώρο του Κέντρου. 

Η χρονική διάρκεια αυτής της φάσης είναι τουλάχιστον 
οκτώ μήνες, ο δε Επιστημονικός Διευθυντής έχει απο¬ 
κλειστικά σε αυτή τη φάση την ευθύνη της εφαρμογής 
του θεραπευτικού προγράμματος, χωρίς να επιτρέπεται 
τα μέτρα ασφαλείας του καταστήματος να καθιστούν 
ανέφικτη την εφαρμογή αυτού σύμφωνα με τα προβλε- 
πόμενα από το αρθ.19 παρ.5 του Ν.2776/99 ( Σωφρονι¬ 
στικός Κώδικας). 

Εκτός από την διακοπή της χρήσης ψυχοτρόπων ου¬ 
σιών, απαιτείται ριζοσπαστική αλλαγή συμπεριφοράς, 
που προϋποθέτει τη θετικοποίηση και ισχυροποίηση του 
κινήτρου για δέσμευση του ατόμου στη θεραπεία, ώστε 
να επιτευχθεί η απόκτηση κοινωνικής υπόστασης, η επι¬ 


λογή νέων ψυχοκοινωνικών ρόλων, η κατάκτηση προσω¬ 
πικής αυτονομίας και τελικά η σύνθεση νέας ταυτότητας. 

Βάσει αυτών των κριτηρίων και όσων άλλων απαιτού¬ 
νται , η Θ.Ο.Κ. εισηγείται στην Επιτροπή Επιλογής τη με¬ 
τάβαση του θεραπευομένου στην τέταρτη φάση της "Κοι¬ 
νωνικοποίησης 11 . 

4η Φάση 

ΦΑΣΗ ΚΟΙΝΩΝΙΚΟΠΟΙΗΣΗΣ 

Σκοπός της τέταρτης φάσης είναι η κοινωνικοποίηση 
των θεραπευομένων, δηλαδή η προώθησή τους στην κοι¬ 
νωνία, η οποία τους καθιστά ικανούς να οργανώσουν τη 
ζωή τους σε νέες βάσεις με νέο ουσιαστικό περιεχόμενο, 
στόχους και αξίες. Η φάση αυτή πραγματοποιείται σε χώ¬ 
ρους του Κ.Α.Τ.Κ ή σε προστατευόμενα διαμερίσματα 
του Δημοσίου εκτός του Κ.Α.Τ.Κ ή σε αγροτικές φυλακές. 
Η διάρκεια αυτής της φάσης είναι τουλάχιστον δώδεκα 
(12) μήνες. Ο θεραπευόμενος υποχρεούται να συμμετέ¬ 
χει τουλάχιστον δύο φορές την εβδομάδα σε ομαδική θε¬ 
ραπευτική διαδικασία και σε ατομικές συναντήσεις. Κατά 
τη διάρκεια της τέταρτης φάσης δύναται να γίνονται ου- 
ροληψίες. 

Η ευθύνη υλοποίησης της φάσης αυτής ανήκει στη θε¬ 
ραπευτική ομάδα του Κ.Α.Τ.Κ. Για την εισαγωγή σε αυτή 
τη φάση απαιτείται αίτηση του ενδιαφερομένου, αποδο¬ 
χή αυτής από τη Θ.Ο.Ε., η οποία αξιολογεί την όλη πορεία 
και πρόοδο του θεραπευομένου κατά τη διάρκεια της 
προηγουμένης φάσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2002 

